Presidentskapet i LilleStortinget består av fem medlemmer og har en sentral rolle i planleggingen og gjennomføringen av rollespillet. De har ansvar for å tilrettelegge LilleStortingets arbeid og sikre at de konstitusjonelle reglene mellom regjeringen og nasjonalforsamlingen etterleves. Presidentskapet består av en stortingspresident, tre visepresidenter, og én sekretær. I noen tilfeller kan det også utnevnes en IT-ansvarlig, og rollefordelingen kan variere fra år til år.